Тәрбиелеу - білім беру процесінің циклограммасы.
        Білім беру ұйымы: Шағын орталық
	
Топ:  «Балапан» кіші топ.
Балалардың  жасы :_2 жастағы балалар.
Жоспардың құрылу кезеңі: Қыркүйек   19.09-23.09.22ж
Тәрбиешілер: Абакова. Г.А 
	Күн тәртібінің үлгісі
	Дүйсенбі
19.09
	Сейсенбі
20.09
	Сәрсенбі
21.09
	Бейсенбі
22.09
	Жұма
23.09

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау.(сөйлеуді дамыту)			

	Ата-аналармен әңгімелесу, кеңес беру
	Әңгімелесу: "2-3 жасар балалардың жас ерекшеліктері", "Ата-ананың баланы балабақшаға апару және балабақшадан алу кезіндегі әрекеттері", "Ата-анасы баланы еркелетіп қалай атайды?".

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсаты. Ойын бұрыштарында тұрған ойыншықтарға көңіл аудару, құлыншақ ойыншығын атауға ынталандыру, қолға ұстату, сипату, шығаратын дыбыстарға көңіл аудару.
	"Еңбекке баулу"
Мақсаты. Арнаулы бұрышта тұрған Қазақстанның кәдесый жалауына, түсіне, құрылымына көңіл аудару.
	"Еңбекке баулу"
Мақсаты. Жуыну бөлмесінде жуыну әдебінің үлгісін көрсету; қолдарын сабындауға көмектесу, су ағымы астына қоюды қадағалау; қолды сүлгімен сүртуді көрсету; тазалықты сақтау қажеті туралы түсіндіру.
	"Еңбекке баулу"
Мақсаты. Ойыншық бұрышының шаңын сүрту әрекетіне көңіл аудару, қолмен шүберекті ұстап, сөрелердің үстімен жүргізуді көрсету, тазалықтың маңызы туралы түсіндіру.
	"Еңбекке баулу"
Мақсаты. Табиғат бұрышындағы өсімдіктерге көңіл аудару, топырақтың құрғақ болғанына көңіл аудару, фикусті, аспидистраны су құйғыш арқылы суаруды көрсету.

	
	Құлыншақ ойыншығымен ойнату.
Мақсаты. Балаларды тақпақты айту барысында "Құлыншақ" ойыншығына қарап, қимылдарына еліктеуге ынталандыру, айтылған сөздерден жағымды әсер алуға баулу.
"Құлыншақ тентек екен".
Құлыншақ тентек екен,
Желкесіндегі жалысы желкен,
Желмен жарысып шауып,
Анасына ұстатпай кеткен.
- Құлыншағым, алысқа шаппа,
Далаға қашпа!
Д. Ахметова (қоршаған ортамен танысу, сөйлеуді дамыту, қимыл белсенділігі)
	Сөйлеуді дамытудан ойын-жаттығу.
"Күн мен жаңбыр".
Мақсаты. Балаларға күн мен жаңбыр туралы түсінік беру; олардың пайда болуы мен дыбыстық ерекшеліктері (жаңбырдың "там-там") жөнінде білімдерін кеңейту.Балаларға күн мен жаңбыр туралы түсінік беру; олардың пайда болуы мен дыбыстық ерекшеліктері (жаңбырдың "там-там") жөнінде білімдерін кеңейту.Балаларға күн мен жаңбыр туралы түсінік беру; олардың пайда болуы мен дыбыстық ерекшеліктері (жаңбырдың "там-там") жөнінде білімдерін кеңейту. Балалардың табиғат құбылыстары арқылы тілін, қабылдау қабілетін және есте сақтауын дамыту.
"Күн мен жаңбыр" қимылды ойыны. (қоршаған ортамен танысу, сөйлеуді дамыту)
	Қазақстан картасын көрсету. "Отан" тақпағын мәнерлеп оқу, қимыл жаттығуы.
Мақсаты. Балаларды Қазақстан картасын қабылдауға машықтандыру; Отан туралы тақпақты тыңдауға, "Отан" сөзін қайталауға ынталандыру.
Педагог балаларға тақпақты оқығанда Қазақстан ұғымын білдіретін суретті көрсете алады.
Отан - сенің ата-анаң,
Отан - досың, бауырың.
Отан - өлкең, астанаң,
Отан - аудан, ауылың.
Б. Ысқақов. (көркем әдебиет, қоршаған ортамен танысу)
	Саусақ ойыны. "Тоқ-тоқ, тоқ-тоқ, саусағым".
Мақсаты. Баланың тілін, қолдың моторикасын, есте сақтау қабілетін дамыту; жағымды эмоцияларға бөлене білу қабілетін қалыптастыру.
- Тоқ-тоқ, тоқ-тоқ, саусағым,
Соққылайды томпағым.
Түймешені, түймешені,
Басып, басып таппадым.
Д. Ахметова (сөйлеуді дамыту)
	Саусақ ойыны. "Бас бармақ".
Мақсаты. Баланың тілін, қолдың моторикасын, есте сақтау қабілетін дамыту; жағымды эмоцияларға бөлене білу қабілетін қалыптастыру.
- Бас бармақ байтақ,
Балаң үйрек – көмек,
Ортан терек – бөлек,
Шылдыр шүмек – керек,
Кішкентай бөбек – көбелек, көбелек.
Д. Ахметова  (ойын әрекеті, сөйлеуді дамыту)

	Таңертенгі жаттығу
	1."Қасқыр мен лақ" жаттығуы.
Б.қ. аяқты иық деңгейіне қоямыз. Қол белде. Еңкейіп қолды оңға,солға созамыз. Б.қ. келеміз. Демді ішке тартамыз. Қолымызды жанға созып түсіреміз. Демді шығарамыз.
Отырып тұрамыз. Екі аяқтап секіреміз. (3 рет қайталау)
2."Көңілді аяқтар"
Б.қ. аяқты иық деңгейіне қоямыз. Қол белде.
Бір дегенде орнымызда тұрып секіреміз. Екі дегенде бір орында жүреміз.
Бір..(балалар орындарында тұрып секіреді)
Екі..(балалар орындарында жүреді) (3 рет қайталау) (дене шынықтыру)

	Ұйымдастырылған іс-әрекетке
дайындық
	Балалардың жағымды көңіл-күйін қалыптастыру. Ұйымдастырылған оқу қызметіне бірізділікте жағымды эмоциялық ахуалда ауысу үшін бәсеңдеу дыбыста салмақты әуенжазбасын қосу.
Күніміз қандай тамаша!
Көңіліміз де тамаша.
Қанекей, шеңберге жиналайық,
Шапалақтайық та айтайық:
- Тамаша!
Д. Ахметова 
(сөйлеуді дамыту)


	Білім беру ұйымының кестесі бойынша ұйымдастырылған
іс-әрекет
	Дене шынықтыру.
"Қоян секілді жүгірейік".
Мақсаты. Балаларды шеңбер бойымен жылдам жүгіруді қайталау; шеңбердің пайда болуы үшін жасалатын қимыл түрлерін пысықтау; үлкен шеңбер жасау барысында алған түсініктерін қимыл арқылы көрсету іскерліктерін жетілдіру; шеңбер жасау барысында қол және саусақ бұлшық еттерін жетілдіру; ептілік дағдыларын, сөздік қорын және эмоциялық көңіл күйін дамыту; шеңбер бойымен жүгіру кезінде бір-біріне кедергі жасамай, педагогтың басшылығымен жаттығуларды жасау кезінде достық қарым-қатынасқа тәрбиелеу; қимыл жаттығуларын дұрыс қайталай білуге ынталандыру.
"Қоян секілді секіреміз" ойыны.

	Дене шынықтыру.
"Бір, екі, үш .., жүгіреміз".
Мақсаты. Балаларды шеңбер бойымен жылдам жүгіруді, шеңбердің пайда болуы үшін жасалатын қимыл түрлерін пысықтау; үлкен шеңбер жасау барысында алған түсініктерін қимыл арқылы көрсету, шеңбер жасау барысында қол және саусақ бұлшық еттерін жетілдіру; ептілік дағдыларын, сөздік қорын және эмоциялық көңіл күйін дамыту; шеңбер бойымен жүгіру кезінде бір-біріне кедергі жасамай, педагогтың басшылығымен жаттығуларды жасау кезінде достық қарым-қатынасқа тәрбиелеу; қимыл жаттығуларын дұрыс қайталай білуге ынталандыру.
"Қоян қалай жүгіреді?" жаттығуы.

	«Балық аулаймыз» үстел ойыны.
Мақсат-міндеттері. Балалардың көз мөлшерін, қолдың ұсақ моторикасын дамыту.
Педагог үстелдің бетіне сопақша пішінді қатты қағаздан көлдің пішінінін қиып, баланың алдына салады, оның бетіне әртүрлі балықтардың кескіндерін үлестіріп салып қояды.
Әр балықтың денесінде кез келген геометриялық пішіннің ойығы болады. Балалардың қолында түрлі геометриялық пішіндер жинағы жатады. Балалар кез келген балықтың үстіне тура келетін пішінді тауып салса, оны аулап алды деп саналады. (құрастыру, сөйлеуді дамыту, сенсорика)
	Дене шынықтыру.
"Қазақстан туы".
Мақсаты. Балаларға тура және айналма жолмен жүгіру туралы қысқаша мағлұмат беру; тура және айналма текшелерді айналып жүгіру жаттығуларымен таныстыру; балалардың жүру және жүгіру қимылдарын бақылап, қайталап көрсетуге машықтандыру.
"Туды тура жолмен алайық" ойыны.
Музыка.
"Сылдырмақтар сылдырлап".
Мақсаты. Балалардың сылдырмақтар туралы әуенді тыңдау және айту қабілеттерін қалыптастыру; музыканың сипатына қарай сылдырмақты ойната білуге үйрету; музыкалық-ырғақтық қимылдарды сылдырмақпен бірге үйлестіре білу дағдыларын қалыптастыру; жомарт күз туралы білім беру. Балалардың әуенді тыңдауда зеректігі мен есту қабілеттерін дамыту; музыканың сипатына қарай сылдырмақты ырғақты ойната білу дағдыларына үйрету; сылдырмақты ойната отырып, қимылмен үйлестіре білуге баулу.
"Сылдырмақтар" музыкалық-дидактикалық ойыны.
	Сурет салудан ойын-жаттығу.
"Жаңбыр".
Мақсаты. Балаларды қарындашты үш саусақпен ұстап, белгіленген жерден (бұлт сұлбасының төменгі жағынан) қарындаш ұшымен ырғақты қимылдармен төменге қарай қысқа сызықтарды қоюға үйрету;қарындаш ұшына зер салып, қалдырған ізді тоқтаған жеріне дейін бақылап отыруға жаттықтыру; сурет салу іс-әрекетін педагогтің көрсеткен үлгісіне қарап жасауға дағдыландыру; жаңбыр құбылысы жөнінде түсініктер беру.
"Айнаға айтамын" рефлексиялы жаттығуы. (сурет салу, қоршаған ортамен танысу)

	Серуенге дайындық
	Балаларды өз киімдерін тануға, атауға, өз шкафын таңбалауыш арқылы табуға үйрету.

	Серуен
	Күнді бақылау. (Қоршаған ортамен танысу, дене шынықтыру, коммуникативтік әрекет, еңбекке баулу)
Мақсаты. Балаларды күннің аспанда орналасуын және жарқырағанын байқап, жылу мен жарықты беруі туралы айтылып жатқанда, қолдарын жайып, жоғары созып, жағымды эмоцияларға бөлінуге ынтыландыру; күн туралы алғашқы ұғымдарды қалыптастастыру.
Педагог балаларға қимылдарды көрсетіп жатады, балалар соңынан қайталайды.
Алтын күнге ұқсайық,
Қолдарды, кел, созайық.
Қолдарымыз - шуақтар,
Жайылады жан-жаққа.
Еңбекке баулу тапсырмалары: балаларды ағаштан түсіп қалған жапырақтарды жинауға шақыру.
Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.
"Сары күнге ұқсап" қимылды жаттығуы.
Мақсаты. Балаларды айтылған сөздердің ырғағына сай қимылдауға, педагогтің көрсетуіне еліктеуге үйрету, жағымды эмоцияларға бөлену қабілеттерін қалыптастыру.
- Сары күнге ұқ-сап (қол белде, басты оңға-солға шайқау),
Біз жүреміз "сап-сап" (шапалақтау).
Бұлт келсе қап-тап (жұдырықты кеуденің алдында айналдыру),
Жаңбыр жауар "там-там" (алақанды саусақпен соғу).
"Допты қағып ал" қимылды жаттығуы.
Мақсаты: балаларды допты екі қолмен ұстауға жаттықтыру; тепе-теңдікті сақтауға, ептілікке баулу
	Күзгі ауа райын бақылау. (Қоршаған ортамен танысу, дене шынықтыру, коммуникативтік әрекет, еңбекке баулу)
Мақсаты. Балаларға күз мезгілі жөнінде жалпы ұғымдар беру, қүздің ауы райы бұлтты, салқын болуына көңіл аудару, адамдардың жылы киінгенін байқату; зейінді, ойлау қабілетін дамыту.
- Балалар, айналаға қараңдаршы, жапырақтар сарғайды.
- Аспанға қараңдаршы, сұр бұлттар ұшады.
- Адамдарға қараңдаршы, ауа салқын, адамдар жылы киінді.
- Күзім-күзім, күзім-ау,
Мінезің бұзық-ау.
Жаңбырың сіркіреп
Келгенің қызық-ау.
Қ. Ыдырысов
Еңбекке баулу тапсырмалары: балаларды ағаштан түсіп қалған ұсақ, құрғақ бұтақтарды жинауға шақыру.
Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.
"Жалауға жүгір" қимылды ойыны.
Мақсаты. Балаларды көрсетілген белгі жалауға қарай жүгіруді үйрету; бұлшық еттерді, кеңістікті бағдарлау қабілетін дамыту.
- Балалар, жалаулармен ойнайықшы.
Педагог түсі үш түрлі жалауды алаңның үш бағытына қадап қояды.
- Балалар мына жалаулардың түстерін атайықшы. (Қызыл, сары, көк).
- Жарайсыңдар.
- Қазір мен атаған жалауға жүгірейік. Мұқият болыңдар!
Педагог кезегімен үш жалаудың бір түсін атап, балаларды сол жаққа бағыттайды.
- Қанекей, балалар, түзу тұр!
- Қызыл (сары, көк) жалауға жүгір!
Педагог дауыс күшін шамалы қолданады, балалардың бір-біріне соқтығысып қалмауын ескереді.
"Тегіс жолмен жүреміз" ойын жаттығуы.
Мақсаты: алға қарай жылжи отырып, қос аяқпен секіруге жаттықтыру.
Далаға алып шығатын материалмен ойындар.
Мақсаты: бірге, тату ойнауға, ойыншықтармен бөлісуге үйрету. 
	Ақшыл бұлтты бақылау. (Қоршаған ортамен танысу, дене шынықтыру, коммуникативтік әрекет, еңбекке баулу)
Мақсаты. Балаларға көгілдір ақшыл бұлттарды байқауға үйрету; бұлттардың ақ мамықтай түрлі бейнелерге ұқсайтыны туралы баяндап, түйсігін, ой-қиялын дамыту.
- Балалар, аспанға қараңдаршы.
- Бұлар не?
- Иә, бұлар ақ бұлттар.
Ақшыл бұлттар,
Құстар ұқсап қанат жаясыңдар.
Ақшыл бұлттар,
Қайда ұшасыңдар?
Педагог балаларға "Бәйтерек" суретін көрсетіп, оның биіктігін бұлттарға созылғанын байқатады.
- Қараңдаршы, балалар!
Көшемізде мұнара бар.
Бойы биік, зор болып тұр,
Ақшыл бұлтты тіреп тұр.
Еңбекке баулу тапсырмалары: балаларды ағаштан түсіп қалған жапырақтарды жинауға шақыру.
Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.
"Кім тыныш?" қимылды ойыны.
Мақсаты. Балаларды бір бағытта тыныш жүру әдебіне үйрету, аяқтың табанын толық басып және аяқ ұшымен жүріп қимылдау дағдыларын қалыптастыру; сигналға сай қозғалуға ынталандыру.
- Балалар, ал қазір, аяқтарымызды нық басып, менің соңымнан сайға қарай жүрейік.
Сайға қарай адымдаймыз,
Түрлі дыбысты тыңдаймыз.
Көрейік. Бұл қай бұрыш?
Тыңдайық. Тыныш ... Тыныш ...
- Қанекей, аяғымыздың ұшымен тыныш жүрейік ...
- Бұл жақта не бар екен?
- Тамаша ...
Педагог белгілі объектіні тапқандарын айтады, балаларды мақтайды.
Жаттығу бірнеше рет өткізіледі, жүру бағыттары ауысады.
. 
	Топырақты бақылау. (Қоршаған ортамен танысу, дене шынықтыру, коммуникативтік әрекет, еңбекке баулу)
Мақсаты. Балаларға топырақтың дымқыл не құрғақ болғанын көрсету, құрғақ жермен жүруді ұсыну.
Педагог дымқыл топыраққа табанын басып, балаларға табанға балшықтың жабысқанын көрсетеді.
- Балалар, біз дымқыл жерді басып жүрсек, табанымыз кірлейді. Абайлаңдар! Құрғақ жермен жүрейік.
Еңбекке баулу тапсырмалары: балаларды құмның бетін ағаштан түсіп қалған ұсақ қоқыстардан тазалауға шақыру.
Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу; тазалық әдетін дамыту.
"Алдымызда ұзынша" қимылды жаттығуы.
Мақсаты. Балаларға белгілі бағытпен бір-бірінен соң бір сапта жүру әдебін дамыту.
- Алдымызда ұзынша,
Жайылып тұр жолақша.
Топ-топ басайық,
Бірге жылдам барайық.
Секіреміз оп-оп!
Біз жүреміз топ боп.
Д. Ахметова
"Шеңберге дәлде" ойын жаттығуы.
Мақсаты: балаларда нысанаға (құм салынған қап) дәлдеп ата білу, ептілік, мергенділік қабілеттерін дамыту. 
	Ағаштарды бақылау. (Қоршаған ортамен танысу, дене шынықтыру, коммуникативтік әрекет, еңбекке баулу)
Мақсаты. Балаларды оларды қоршаған ағаштармен таныстыру, ағаштардың жасыл жапырақтары желпілдеп, жайқалып тұрғанын байқату; зейінін, ойлау қабілеттерін дамыту.
Жанымызда биік ағаштар,
Бұталарында жапырақтар.
Ағаштар тік тұрады, қозғалмайды,
Жапырақтарымен бізге бұлғайды.
Еңбекке баулу тапсырмалары: балаларды ағаштан түсіп қалған жапырақтарды жинауға шақыру.
Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.
"Аулада өседі ағаштар" қимылды жаттығуы.
Мақсаты. Балаларды жапырақтардың желдегі қимылдарына еліктеуге үйрету, жағымды эмоциялық әсерлерді алуға ынталандыру.
Педагог балаларға қолдарымен жапырақтардың қимылдарын көрсетеді, көркем сөзбен сүйемелдейді.
Аулада өседі ағаштар,
Бау-бақшада тұрады қатар-қатар.
Созады көп бұтақтарын,
Желге желпілдеп, жайқалып.
"Шеңберден шықпа" жаттығуы.
Мақсаты: балаларды шеңберге тұрып, шеңбердің бойымен қимылдауға баулу; кеңістікті бағдарлауға, мұқияттылыққа, достыққа тәрбиелеу. 

	Серуеннен оралу
	Балаларды киімді жүйелі түрде шешуге дағдыландыру, шкаф сөрелеріне киімдерін орналастыру, қолдарын жуу. (өзіне-өзі қызмет көрсету, мәдени-гигиеналық дағдылар)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Сенсорикадан ойын-жаттығу.
"Ғажайып дорба".
Мақсаты. Балаларды үлгіге немесе сөздік нұсқамаға сүйеніп, біркелкі заттарды пішін және түс сияқты сенсорлық қасиеттері негізінде жалпылап, біріктіріп, бөліп, тапсырмаларды орындау қабілеттерін қалыптастыру; біркелкі заттардың айырмашылықтары туралы түсінік беру.
"Жалауға қарай жүгір" қимылды ойыны. (сенсорика, сөйлеуді дамыту)
Бейнелеу өнері бұрышында ойындар.
Мақсаты: Балалардың қолдың ұсақ моторикасын дамыту.Бейнелеу өнеріне қызығушылық таныту. Шыдамдылыққа тәрбиелеу (жапсыру, мүсіндеу)
	Қоршаған ортамен танысудан ойын-жаттығу.
"Саңырауқұлақ".
Мақсаты. Балаларға саңырауқұлақ туралы ұғым беру; жаңбырдың саңырауқұлақтың пайда болуы мен үлкен болып өсуіне жағымды әсері туралы түсінік беру; балалардың ойын барысында жаңбыр мен саңырауқұлақ туралы алған білімдерін жетілдіру.
"Саңырауқұлақтарды жинайық" дамытушы жаттығуы.(қоршаған ортамен танысу)


	Құрастырудан ойын: «Үй саламыз»
Мақсаты. Текшелер арқылы биік немесе аласа "үйлерді" салуға ынталандыру, текшелердің шеттерін, "үйді" құламайтын етіп, түзеп отыруды көрсету.
Бірге үй саламыз (қол белде).
Түзу тұрамыз (екі аяқ арасы алшақ)
Төменнен бастаймыз (қолды алға созу),
Қайта отырамыз (отыру),
Кірпішті кірпішке салып (қолдар жоғарыға). (құрастыру)
	"Сәлем!" мультфильмін көру.
Мақсаты. Балалардың эмоцияларын жетілдіру; ересек пен топтастар жанында жүріп, ортақ жағымды көңіл-күйге бөленуіне мүмкіндік жасау.
Сюжеттік рольді ойын: «Қуыршақ Ақботаны балабақшаға апарайық» 
Мақсаты: балабақша туралы білімдерін арттыру. Балабақшада қызықты екенің ойын үстінде көрсету. (қоршаған ортамен танысу)
	Сенсорикадан ойын «"Түстер бойынша жұптарды жина" 
Мақсаты. Балаларды заттарды түстері бойынша ажыратуға үйрету; заттарды түстер арқылы жұптарға жинауға жаттықтыру; қолдың ұсақ моторикасын, зейінін, ойлау қабілетін дамыту.
Құралдар: түрлі зарттардың суреттері (арасында түстері бірдей жұптар орналасқан). (сенсорика).

	Балалармен жеке жұмыс
	Алдымызда ұзынша,
Жайылып тұр жолақша.
Топ-топ басайық,
Бірге жылдам барайық.
Секіреміз оп-оп!
Біз жүреміз топ боп.
Сөйлеуді дамыту. Дене шынықтыру.
Қыздармен жұмыс
	"Жапырақтар".
Мақсаты. Ермексаздан шамасы бірдей кесектерді жұлу амалын игерту.
Мүсіндеу.
 Қыздармен жүмыс
	"Отан" тақпағын мәнерлеп оқу.
Отан - сенің ата-анаң,
Отан - досың, бауырың.
Отан - өлкең, астанаң,
Отан - аудан, ауылың.
Б. Ысқақов. 
Көркем әдебиет.
Қыздармен жұмыс
	Саусақ ойыны. "Тоқ-тоқ, тоқ-тоқ, саусағым".
- Тоқ-тоқ, тоқ-тоқ, саусағым,
Соққылайды томпағым.
Түймешені, түймешені,
Басып, басып таппадым.
Сөйлеуді дамыту.
Қыздармен жұмыс
	Құлыншақ ойыншығымен ойнату.
"Құлыншақ тентек екен".
- Құлыншақ тентек екен,
Желкесіндегі жалы желкен,
Желмен жарысып шауып,
Анасына ұстатпай кеткен.
- Құлыншағым, алысқа шаппа,
Далаға қашпа!
Сөйлеуді дамыту. Қоршаған ортамен танысу.
Қыздармен жұмыс.

